**PRIJAVE ISPITA DRŽAVNE MATURE**

**1. prosinca 2017. godine u 12.00 sati**počinju prijave ispita državne mature u školskoj godini 2017./2018.   
Prijave ispita državne mature završavaju **15. veljače 2018. godine u 12.00 sati**.

Učenici koji u ovoj školskoj godini završavaju najmanje četverogodišnje

srednje obrazovanje u redovitome sustavu obrazovanja u Republici Hrvatskoj prijavljuju se u sustav svojim elektroničkim identitetom iz sustava AAI@EduHr (korisničkom oznakom i lozinkom) koje im dodjeljuje administrator imenika škole.

Kada se učenik prvi put prijavi u sustav na mrežnoj stranici www.postani-student.hr sa svojim elektroničkim identitetom iz sustava AAI@EduHr (korisničkom oznakom i lozinkom), treba unijeti broj svojega mobilnog telefona na koji želi SMS-porukom primiti PIN i TAN.

PIN je osobni identifikacijski broj koji služi za dodatnu zaštitu i privatnost podataka svakoga

učenika. TAN je broj kojim učenik potvrđuje značajne radnje u sustavu.

Ako učenik ne posjeduje mobilni telefon, može zatražiti slanje PIN-a i TAN-a ispitnomu koordinatoru.

Preporučuje se učenicima da ispravnost TAN-a što prije provjere nakon prijave u sustav pod poveznicom Moji podatci / Osnovni podatci.

Ako je korisnička oznaka ili lozinka izgubljena ili nakon više ponovljenih pokušaja sustav javlja poruku o pogrešnim korisničkim podatcima, učenik se treba obratiti administratoru imenika u školi nakon čega će mu biti dodijeljena nova korisnička oznaka i/ili lozinka.

Ako izgubi **PIN ili TAN**, učenik može zatražiti njihovo ponovno izdavanje slanjem SMS – poruke sadržaja **OPET na broj 666 555** isključivo s broja mobilnoga telefona koji je unesen u sustav.

Ako je s korisničkom oznakom, lozinkom i PIN –om sve u redu, a učenik i dalje i ma poteškoća s prijavom na mrežnu stranicu [www.postani-student.hr](http://www.postani-student.hr), potrebno je problem prijaviti na e-adresu

info.centar@ncvvo.hr

ili telefonom na broj: 01/4501 899

Prilikom prve uspješne prijave u sustav učenici su dužni prihvatiti i TAN-om potpisati Opće uvjete prijave ispita državne mature i studijskih programa. Učenicima koji to ne učine neće biti omogućene prijave ispita državne mature niti prijave studijskih programa.

Kako bi učenici zadovoljili sve uvjete i ostvarili pravo pisanja prijavljenih ispita trebaju u propisanim rokovima prijaviti ispite i izvršiti ostale obveze koje su detaljno opisane u Priručniku za učenike koji u školskoj godini 2017./2018 . završavaju 4. razred srednjih škola u Republici Hrvatskoj.

Također, nužno je dobro pročitati i prihvatiti Opće uvjete prijava ispita državne mature i studijskih programa prilikom prve prijave.

Za pitanja o prijavama studijskih programa upit možete poslati putem poveznice <https://www.studij.hr/pages/kontakt.php>

Za sve dodatne informacije o prijavama ispita državne mature možete se javiti ispitnoj koordinatorici na [dragana.franjic@skole.hr](mailto:dragana.franjic@skole.hr)